# С П Р А В К А

**за отразяване на становищата, получени след общественото обсъждане на Проект на Постановление на Министерския съвет за изменение на Наредбата за заплатите на служителите в държавната администрация**

|  |  |  |  |
| --- | --- | --- | --- |
| **Участник в общественото обсъждане** |  | **Приема/**  **Не приема предложението** | **Мотиви** |
| 04 април 2022 г. 16:52:16 ч. Mario | “Предложение за промяна на Наредбата  Искам да обърна внимание, че освен промените които предлагате в Приложение 2 трябва да се обърне внимание и на Приложение 1, защото с тези предложения минималните и максиланите заплати надминават максималните и минималните на някои нива от Приложение 1, а именно от ниво 21 до 28. Трябва да се увеличат поне максималните заплати на тези нива...” | Не приема предложението. | С Приложение № 1 се уреждат обществени отношения извън ръководения от министъра на външните работи ресор, предвид което съгласно чл. 31, ал. 1 от Устройствения правилник на Министерския съвет и на неговата администрация той не може да бъде вносител на проект на акт от компетентността на правителството, изменящ това приложение. |
| 08 април 2022 г. 23:08:41 ч. Aziti | „Заплати и работно време  Моля да бъде преусмислено и работното време на държавните служители, с цел да не се концентрира дейност в конкретен служител, да се създаде чувство за заменимост както и да се създадат навици за работа в екип. Държавните служители да имат две или повече работни места в различни звена, за да познават проблематиката, взъимодействието и взъимовръзките при комплексни процеси.“ | Не приема предложението. | С Наредбата за заплатите на служителите в държавната администрация се определят структурата на заплатата, условията и редът за определяне и изменение на заплатите на служителите в държавната администрация, а работното време е предмет на уреждане от Закона за държавния служител, като неговото разпределение се установява в устройствения правилник на съответната администрация. Предвид това направеното предложение е извън предмета на уреждане от наредбата и проекта на изменителен нормативен акт. |

**Иван Кондов**

**Постоянен секретар /П/**